Държавен вестник, бр. 62, 2012 г., стр. 39

БРОЙ  62	
Д Ъ Р Ж А В Е Н  В Е С Т Н И К 	
СТР.  39  
слънчеви топлинни инсталации. За тях се ор­
ганизира обучение от обучаващите институции 
по чл. 18, т. 1, 2 и 6 ЗПОО по учебни програми, 
които осигуряват придобиване на знания, умения 
и компетенции в съответствие с Държавното 
образователно изискване за придобиване на 
квалификация по професията „Техник на енер­
гийни съоръжения и инсталации“, специалност 
„Възобновяеми енергийни източници“.
Достъп до програми за продължаващо про­
фесионално обучение за техници имат и лица 
с практически опит, които са преминали или 
преминават следните видове обучения:
– за длъжността монтажници на котли и 
печки за биомаса: предварително условие е 
обучение като водопроводчик, монтажник на 
тръби, топлотехник или техник по санитарно, 
отоплително и климатично оборудване;
– за длъжността монтажници на термопом­
пи: предварително условие е обучение като 
водопроводчик или хладилен техник, а също и 
владеенето на основни умения от електротех­
никата и водопроводната техника (рязане на 
тръби, запояване на тръбни връзки, залепване 
на тръбни връзки, топлинно изолиране, уплътня­
ване, проби за течове и монтаж на отоплителни 
и охладителни системи);
– за длъжността монтажници на слънчеви 
фотоелектрични преобразуватели и на слънчеви 
топлинни инсталации: предварително условие е 
обучението като водопроводчик или електротех­
ник, както и наличието на умения в областта на 
водопроводите, електротехниката и покривните 
работи, включително умения при запояване на 
тръбни връзки, залепване на тръбни връзки, уп­
лътняване на фитинги, проби за течове, умения 
за свързване на електрически кабели, познаване 
на основните покривни материали, методи за 
хидроизолация и уплътняване.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Техникът на енергийни съоръжения и инста­
лации може да работи в държавни, общински, 
акционерни и еднолични дружества с предмет 
на дейност електро- и топлопроизводство, би­
тово газифициране, отопление, климатизация 
и вентилация, хладилна техника, използващи 
конвенционални и възобновяеми енергийни 
източници.
Техникът прилага знания и умения в областта 
на точните и инженерните науки, концепции и 
практически методи, технологии и изисквания за 
икономическа ефективност на производствения 
процес. Изпълнява задачи по контрол и упра­
вление на технически съоръжения и по техни­
ческа безопасност на производствени процеси. 
Извършва дейности с комплексен характер при 
изменящи се условия. Това изисква познаване 
организацията на труда, използваните материали 
и инструменти, технологията на производствения 
процес и предназначението на крайния продукт. 
Техникът участва при тестване на съоръжения, 
инсталации и мрежи и въвеждането им в екс­
плоатация. Следи за правилното функциониране 
на техническите съоръжения, поддържа техно­
логичния режим на инсталациите и мрежите по 
време на експлоатация и извършва диагностика. 
В работата си използва техническа документа­
ция, работи с приложен софтуер и интернет. 
Ползва чужд език, съставя схеми и чертежи и 
прави изчисления. Спазва правилата за пожар­
на и аварийна безопасност и опазва околната 
среда. Организира, разпределя, контролира и 
съгласува дейностите в екипа при изпълнение на 
задачите. Участва в инструктажа и обучението 
на екипа. Отчита количеството и качеството на 
свършената работа, като изготвя необходимата 
документация за дейността.
Техникът работи в среда, характеризираща се 
с високи или ниски температури, шум и вибра­
ции, опасни газове и работни вещества (вклю­
чително при условия на потенциална опасност 
от аварийни ситуации).
Работното време се регламентира от действа­
щите нормативни документи и от спецификата 
на специалностите в професията. То е със стан­
дартна продължителност.
Техникът със специалности „Газова техни­
ка“, „Възобновяеми енергийни източници“ и 
„Топлотехника“ при необходимост работи през 
почивните дни, като при овладяване на аварийни 
ситуации и отстраняване на последиците от тях 
се работи на трисменен режим на работа.
Техникът, работещ като оператор на машини 
и съоръжения, управлява и контролира произ­
водствения процес и работата на съоръженията 
на смени – 8- или 12-часови.
Лицата, които са преминали обучение и са по­
ложили успешно държавен изпит за придобиване 
на трета степен на професионална квалификация 
по професията „Техник на енергийни съоръже­
ния и инсталации“, специалност „Възобновя­
еми енергийни източници“, удостоверена със 
свидетелство за професионална квалификация, 
могат да работят и като монтажници на след­
ните енергийни съоръжения: котли и печки за 
биомаса, термопомпи, повърхностни геотермални 
и слънчеви фотоелектрични преобразуватели и 
слънчеви топлинни инсталации.
Техникът носи отговорност за качеството на 
своята работа и работата на хората от екипа, 
който ръководи, предметите и средствата на 
труда, опазването на фирмена тайна и повери­
телна информация, безопасността – своята и на 
другите; опазването на околната среда.
Като ръководител на екип на техника са 
необходими дисциплинираност, търпение, упо­
ритост, отговорност, самоконтрол, коректност и 
лоялност, логическо мислене и комбинативност, 
технически усет и способности, съобразителност 
и гъвкавост.
От него се изискват: готовност за кариерно 
развитие и повишаване на квалификацията, 
умения за пренагласа, способност за откриване 
и разпознаване на специфични сигнали в тру­
довата дейност, концентрация на вниманието 
и наблюдателност, умения за упражняване на 
контрол и оценяване дейността на други хора, 
за вземане на решения, за планиране и органи­
зиране на дейността.